30-åring dømt for cannabis-dyrking

Solabuen tilsto alt da saken kom opp i Stavanger tingrett.

Publisert: Publisert: 12. januar 2015

Denne artikkelen er over fem år gammel

En 30 år gammel mann fra Sola er i Stavanger tingrett dømt for å ha dyrket cannabis. Hjemme hos mannen fant politiet en cannabis sativa-plante, som utgjorde 95 gram marihuana i tørket tilstand.

30-åringen erkjente straffskyld og samtykket også i at saken ble avgjort ved tilståelsesdom. I tråd med aktors påstand dømmes han til 21 dagers betinget fengsel med en prøvetid på 2 år. I tillegg dømmes han til å betale 3500 kroner i bot.

Solabuen vedtok dommen som dermed er rettskraftig.